Osi Rhys Osmond

Roedd Osi Rhys Osmond (28 Mehefin 1942 – 6 Mawrth 2015)Profile , literaturewales.org; cyrchwyd 10 Mawrth 2015.Profile , bmdsonline.co.uk; cyrchwyd 10 Mawrth 2015. yn arlunydd o Gymro ac yn gyflwynydd teledu a radio achlysurol. Roedd hefyd yn ddarlithydd ym Mhrifysgol Fetropolitan Abertawe ac yn aelod o Gyngor Celfyddydau Cymru.

 Bywgraffiad 
Ganwyd Donald Malcolm Osmond ym Mryste a pan oedd yn dri mlwydd oed symudodd ei deulu i Wattsville, Dyffryn Sirhywi, Caerffili. Roedd ei dad a'i ddadcu yn fwynwyr."Artist's tribute to landscape and childhood", southwalesargus.co.uk, 9 Ebrill 2012; cyrchwyd 8 Mawrth 2015.  Fe'i addysgwyd yng Ngholeg Celf Casnewydd a Choleg Celf Caerdydd. Cafodd y llysenw 'Osi' gan eu ffrindiau yn y coleg. Roedd wedi cael ei hudo gan liw trwy gydol ei yrfa: "Colour is the basis of my craft - I talk through colour, I speak through colour, I use colour to express myself and convey my ideas", fel y dywedodd wrth y Western Mail yn 2009.

Yn 2006, cyflwynodd Osmond y gyfres deledu Gymraeg, 'Byd o Liw', ar S4C.Byd o Liw, S4C.co.uk, adalwyd 8 Mawrth 2015. Roedd hefyd wedi cyflwyno darnau ar BBC Radio 3.Twenty Minutes: Two Welsh Hills, BBC Radio 3, 3 Awst 2009."Free Thought: Osi Rhys Osmond", BBC Radio 3; cyrchwyd 8 Mawrth 2015.  Ym mis Mawrth 2012, cafwyd proffil o Osmond ar The Culture Show ar y BBC.The Culture Show: Episode 24, BBC 2, 3 Mawrth 2012; cyrchwyd 8 Mawrth 2015. Ym mis Mehefin 2012 roedd Osmond yn cyd-gyflwyno ac yn fentor ar y gyfres deledu, The Exhibitionists, ar BBC Wales, gyda'r cyfranogwyr yn cystadlu i ddod yn arbenigwyr mewn celf. Fe ysgrifennodd ar y cyflwyniad gweledol o Dde Cymru mewn cyfnodolion fel y Planet, New Welsh Review, Tu Chwith, Barn a Golwg.  Yn 2006 cyhoeddodd 'Carboniferous Collisions', ar yr arlunydd Josef Herman.

Ym mis Ebrill 2012 dychwelodd Osmond i fro ei febyd i gynnal arddangosfa o'i waith, fel teyrnged i'w deulu a'r gymuned leol. Roedd yn byw yn Llansteffan, Sir Gaerfyrddin. Daeth yn aelod o'r Orsedd yn Eisteddfod Genedlaethol Cymru Abertawe 2006, a chafodd ei urddo yn gymrawd er anrhydedd o Brifysgol Cymru Y Drindod Dewi Sant yng Ngorffennaf 2013.

 Marwolaeth 
Bu farw Osmond yn Sir Gaerfyrddin ar 6 Mawrth 2015, yn 71 oed, ar ôl brwydr hir gyda chancr, gan adael ei wraig, Hilary, ei ddau fab Luke and Che o'i briodas gyntaf gyda Linda Prime, a Sara merch Hilary.

Cyfeiriadau

Categori:Cyflwynwyr teledu o Gymru
Categori:Genedigaethau 1943
Categori:Marwolaethau 2015
Categori:Pobl o Gaerffili